CELEX: 32014R0894
Language: fi
Date: 2014-08-14 00:00:00
Title: Komission täytäntöönpanoasetus (EU) N:o 894/2014, annettu 14 päivänä elokuuta 2014 , Kroatian, Ranskan, Italian, Maltan ja Espanjan lipun alla purjehtivien tai näissä maissa rekisteröityjen kurenuotta-alusten tonnikalan kalastustoiminnan kieltämisestä Atlantin valtamerellä pituuspiirin 45° läntistä pituutta itäpuolella sekä Välimerellä

19.8.2014   
            
            
               FI
            
            
               Euroopan unionin virallinen lehti
            
            
               L 244/3
            
         KOMISSION TÄYTÄNTÖÖNPANOASETUS (EU) N:o 894/2014,
   annettu 14 päivänä elokuuta 2014,
   Kroatian, Ranskan, Italian, Maltan ja Espanjan lipun alla purjehtivien tai näissä maissa rekisteröityjen kurenuotta-alusten tonnikalan kalastustoiminnan kieltämisestä Atlantin valtamerellä pituuspiirin 45° läntistä pituutta itäpuolella sekä Välimerellä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 36 artiklan 2 kohdan,
   sekä katsoo seuraavaa:
   
               (1)
            
            
               Euroopan unionin vesillä ja Euroopan unionin aluksiin tietyillä Euroopan unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2014 20 päivänä tammikuuta 2014 annetussa neuvoston asetuksessa (EU) N:o 43/2014 (2) vahvistetaan se tonnikalan määrä, joka voidaan kalastaa Euroopan unionin kalastusaluksilla ja rysillä vuonna 2014 Atlantin valtamerellä pituuspiirin 45° läntistä pituutta itäpuolella sekä Välimerellä.
            
         
               (2)
            
            
               Tonnikalan monivuotisesta elvytyssuunnitelmasta Itä-Atlantilla ja Välimerellä, asetuksen (EY) N:o 43/2009 muuttamisesta ja asetuksen (EY) N:o 1559/2007 kumoamisesta 6 päivänä huhtikuuta 2009 annetussa neuvoston asetuksessa (EY) N:o 302/2009 (3) edellytetään, että jäsenvaltiot ilmoittavat komissiolle yli 24 metrin pituisille aluksilleen myönnetyt aluskohtaiset kiintiöt. Alle 24-metristen pyyntialusten ja rysien osalta jäsenvaltioiden on ilmoitettava komissiolle vähintään tuottajaorganisaatioille tai vastaavanlaisilla pyydyksillä pyytävien alusten ryhmille myönnetty kiintiö.
            
         
               (3)
            
            
               Yhteisen kalastuspolitiikan tavoitteena on kalastusalan pitkän aikavälin kannattavuus varmistamalla elävien vesiluonnonvarojen kestävä hyödyntäminen ennalta varautumisen periaatteen mukaisesti.
            
         
               (4)
            
            
               Asetuksen (EY) N:o 1224/2009 36 artiklan 2 kohdassa säädetään, että jos komissio toteaa jäsenvaltioiden toimittamien tietojen sekä muiden hallussaan olevien tietojen perusteella, että Euroopan unionin, jäsenvaltion tai jäsenvaltioiden ryhmän käytettävissä olevat kalastusmahdollisuudet katsotaan yhden tai useamman pyydyksen tai laivaston osalta käytetyiksi kokonaan, se ilmoittaa asiasta asianomaisille jäsenvaltioille ja kieltää kalastustoiminnan tietyn alueen, pyydyksen, kannan, kantaryhmän tai kyseistä kalastustoimintaa harjoittavan laivaston osalta.
            
         
               (5)
            
            
               Komission käytettävissä olevat tiedot osoittavat, että Kroatian, Ranskan, Italian, Maltan ja Espanjan lipun alla purjehtiville tai näissä maissa rekisteröidyille kurenuotta-aluksille myönnetyt tonnikalan kalastusmahdollisuudet Atlantin valtamerellä pituuspiirin 45° läntistä pituutta itäpuolella sekä Välimerellä on käytetty loppuun.
            
         
               (6)
            
            
               Kroatia ilmoitti komissiolle 24 päivänä kesäkuuta asettaneensa tonnikalaa vuonna 2014 aktiivisesti pyytäville kahdeksalle kurenuotta-alukselleen kalastustoimia koskevan kiellon, joka tuli voimaan 24 päivänä kesäkuuta 2014 kello 24.00.
            
         
               (7)
            
            
               Ranska ilmoitti komissiolle 28 päivänä toukokuuta sekä 9 ja 12 päivänä kesäkuuta asettaneensa tonnikalaa vuonna 2014 aktiivisesti pyytäville 17 kurenuotta-alukselleen kalastustoimia koskevan kiellon, joka tuli voimaan 28 päivänä kesäkuuta 11 alukselle, 9 päivänä kesäkuuta kahdelle alukselle ja 12 päivänä kesäkuuta neljälle alukselle, ja kaikki kyseiset kalastustoimet on kielletty 12 päivästä kesäkuuta 2014 kello 9.04.
            
         
               (8)
            
            
               Italia ilmoitti komissiolle 1, 2, 9 ja 13 päivänä kesäkuuta asettaneensa tonnikalaa vuonna 2014 aktiivisesti pyytäville 12 kurenuotta-alukselleen kalastustoimia koskevan kiellon, joka tuli voimaan 1 päivänä kesäkuuta kolmelle alukselle, 2 päivänä kesäkuuta neljälle alukselle, 8 päivänä kesäkuuta neljälle alukselle ja 13 päivänä kesäkuuta viimeiselle alukselle, ja kaikki kyseiset kalastustoimet on kielletty 13 päivästä kesäkuuta 2014 kello 23.02.
            
         
               (9)
            
            
               Malta ilmoitti komissiolle 12 päivänä kesäkuuta asettaneensa tonnikalaa vuonna 2014 aktiivisesti pyytävälle kurenuotta-alukselleen kalastustoimia koskevan kiellon, joka tuli voimaan 10 päivänä kesäkuuta 2014 kello 14.39.
            
         
               (10)
            
            
               Espanja ilmoitti komissiolle 28 päivänä toukokuuta asettaneensa tonnikalaa vuonna 2014 aktiivisesti pyytäville kuudelle kurenuotta-alukselleen kalastustoimia koskevan kiellon, joka tuli voimaan 28 päivänä toukokuuta 2014 kello 00.00.
            
         
               (11)
            
            
               Rajoittamatta Kroatian, Ranskan, Italian, Maltan ja Espanjan toteuttamien edellä mainittujen toimien soveltamista komission on tarpeen kieltää asianomaisten EU:n jäsenvaltioiden lipun alla purjehtivien tai niissä rekisteröityjen kurenuotta-alusten tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä, ja kielto tulee voimaan 24 päivänä kesäkuuta 2014 kello 24.00 Kroatian osalta, viimeistään 12 päivänä kesäkuuta 2014 kello 9.04 Ranskan osalta, viimeistään 13 päivänä kesäkuuta 2014 kello 23.02 Italian osalta, 10 päivänä kesäkuuta 2014 kello 14.39 Maltan osalta ja 28 päivänä toukokuuta 2014 kello 00.00 Espanjan osalta,
            
         ON HYVÄKSYNYT TÄMÄN ASETUKSEN:
   1 artikla
   Kielletään Kroatian lipun alla purjehtivilta tai Kroatiassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä 24 päivästä kesäkuuta 2014 kello 24.00 alkaen.
   Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.
   2 artikla
   Kielletään Ranskan lipun alla purjehtivilta tai Ranskassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä viimeistään 12 päivästä kesäkuuta 2014 kello 9.04 alkaen.
   Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.
   3 artikla
   Kielletään Italian lipun alla purjehtivilta tai Italiassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä viimeistään 13 päivästä kesäkuuta 2014 kello 23.02 alkaen.
   Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.
   4 artikla
   Kielletään Maltan lipun alla purjehtivilta tai Maltassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä 10 päivästä kesäkuuta 2014 kello 14.39 alkaen.
   Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.
   5 artikla
   Kielletään Espanjan lipun alla purjehtivilta tai Espanjassa rekisteröidyiltä kurenuotta-aluksilta tonnikalan kalastus Atlantin valtamerellä pituuspiirin 45° läntistä pituutta itäpuolella sekä Välimerellä 28 päivästä toukokuuta 2014 kello 00.00 alkaen.
   Näillä aluksilla pyydettyä tonnikalaa ei saa mainitusta päivästä alkaen pitää aluksella, panna altaaseen lihotettavaksi tai kasvatettavaksi, jälleenlaivata, siirtää tai purkaa.
   6 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä elokuuta 2014.
      
         
            Komission puolesta,
         
         
            puheenjohtajan nimissä
         
         Michel BARNIER
         
            Varapuheenjohtaja
         
      
   
   
      (1)  EUVL L 343, 22.12.2009, s. 1.
   
      (2)  EUVL L 24, 28.1.2014, s. 1.
   
      (3)  EUVL L 96, 15.4.2009, s. 1.